একাত্তরের নারীধর্ষণ বনাম সত্যধর্ষণ নিয়ে বাংলাদেশে শত শত বছর ধরে আলোচনা হবে। একাত্তরের পর থেকে আজ অবধি বাংলাদেশের বুদ্ধিবৃত্তিক ময়দানে যে সন্ত্রাস তারা প্রতিষ্ঠা করেছে সেটিও চিরকাল থাকবে না। বাংলাদেশের ইতিহাসবিদ ও বুদ্ধিজীবীগণ যেহেতু এক্ষেত্রে কোন নিরপেক্ষ সত্য বিবরণ দিতে পারেনি তাই যারা প্রকৃত ঘটনাকে জানতে চায় তাদের জন্য গুরুত্বপূর্ণ হলো বিদেশী সাংবাদিকদের সে সময়ের রিপোর্ট। একাত্তরের মার্চের শুরু থেকে এপ্রিলের ১৬-১৭ তারিখ পর্যন্তু সমগ্র বাংলাদেশ ছিল মূলতঃ আওয়ামী লীগের ক্যাডারদের দখলে। সে সময় সমগ্র দেশে সবচেয়ে অরক্ষিত ছিল লক্ষ লক্ষ অবাঙ্গালী পরিবার। তাদের দোকান-পাঠ ও ঘরবাড়ী লুটতে সেদিন হাজার হাজার দুর্বৃত্ত রাস্তায় নেমে এসেছিল। তারা যে সেদিন তাদের সহায়সম্পদ লুটেই ক্ষান্ত দিয়েছিল তা নয়। দুর্বত্তদের এটিই একমাত্র দুষ্কর্ম নয়। সম্পদের মোহই তাদের একমাত্র মোহ নয়। তাদের প্রচন্ড আকর্ষণ ছিল ধর্ষণেও। দুর্বৃত্তদের কাছে ধর্ষণও যে কতটা উৎসবযোগ্য সেটির প্রমাণ মেলে বাংলাদেশের বিশ্ববিদ্যালয়ে প্রকাশ্যে ধর্ষণের উৎসব দেখে। নব্বইয়ের দশকের দ্বিতীয়ার্ধে তেমন একটি উৎসব করেছিল জাহাঙ্গিরনগর বিশ্ববিদ্যালয়ের আওয়ামী লীগপন্থি ছাত্র লীগের এক নেতা। সে উৎসব করেছিল ধর্ষণে সেঞ্চুরি করার পর। তৎকালীন ক্ষমতাসীন আওয়ামী লীগ সরকার এমন এক স্বঘোষিত দুর্বৃত্তকে কোন শাস্তি দেয়নি। চুরি-ডাকাতির ন্যায় ধর্ষণ প্রতি দেশে প্রতি দিনই ঘটে, কিন্তু তা নিয়ে কোন পতিতাপল্লি বা সন্ত্রাসী পল্লিতে নয়, একটি বিশ্ববিদ্যালয়ে প্রকাশ্যে উৎসব হবে সেটি কি কল্পনা করা যায়? বর্বরতার এটি এক অভাবনীয় মাত্রা। ফলে বাংলাদেশের পত্র-পত্রিকাতে সে প্রকান্ড কুৎসিত খবরটি সেদিন শিরোনাম পেয়েছিল। আর একাত্তরে আওয়ামী লীগ ও ছাত্রলীগের এমন অসংখ্য কর্মীদের হাতেই অস্ত্র গিয়ে পৌঁছে। তাছাড়া দেশের জেলগুলির দরজা খুলে মুক্ত করে দেওয়া হয় দুর্বৃত্তদের। তারা হাতে অস্ত্র পেয়ে যায়। আর এসব সশস্ত্র দুর্বৃত্তরা সেদিন লুটের সাথে ধর্ষন এবং হত্যাতেও নামে। তাদের টার্গেট ছিল অবাঙ্গালী মহিলারা ও তাদের পরিবার। মুজিব সরকারের কোন সরকারি রিপোর্টে বা বাংলা-সাহিত্য ও বাংলাদেশের ইতিহাসে সেরূপ শত শত অপরাধের কোন বিবরণ নেই। বরং যা আছে তাদেরকে সর্বকালের সর্বশ্রেষ্ঠ বাঙ্গালী বলে চিত্রিত করার প্রচেষ্ঠা। অথচ সে অপরাধ যে কতটা বর্বরতার সাথে হয়েছিল সে বিবরণ পাওয়া যায় বিদেশীদের রিপোর্ট পড়ে। তারা সেদিন কি লিখেছিল তার কিছু নমুনা দেয়া যাক।